me nā makahiki i hala, ʻaʻole au e holomua ana ma koʻu ola. ʻO kekahi ʻōlelo paipai i nā ʻōpio e hiki mai ana, ʻo ia nō, mai hana moloā ma ke kula no ka mea, ʻaʻole he kōkua ka moloā wale. ʻAʻole e holopono ana i nā makahiki e hiki mai ana. E pūlama ʻoukou i nā manawa me nā hoa, ka ipo, nā kumu, a me nā kaʻi no ka mea, e pōkole wale ana ko ʻoukou manawa me lākou a e haʻo nui ana. ʻO kaʻu hana ma hope o ka puka kula, e komo ana au ma ka papa C.O.P. He papa e kōkua ana iaʻu e komo ma ke kulanui ʻo UH Mānoa. Inā ʻae ʻia koʻu komo ma UH, makemake e hoʻopaʻa i ka ʻōlelo Hawaiʻi. Makemake au e komo ma ke aʻo ʻana, e hōʻike i ka lāhui Hawaiʻi, hiki nō iā kākou ke holomua. ʻO kēia kaʻu ʻōlelo paipai a aloha no ke kula ʻo Ānuenue, koʻu home aloha. E haʻo nui ana au i koʻu mau wā ma kēia kula. Mahalo a aloha. na Laʻakea Manoʻi-Hyde ʻO au nō ke keiki a Keith lāua ʻo Caroline Kong. I ka papa mālaaʻo au i komo ai i kēia kula nei ʻo Ānuenue. Ma hope o koʻu puka ʻana aku mai ke kula kiʻekiʻe, e hele ana wau i ke kulanui o Louisiana ma Shreveport, Louisiana. Ma laila wau e hāpai hao ai ma ke kime o ke kula. ʻO ka mēkia aʻu e makemake ana, ʻo ia hoʻi ke akeakamai pili ʻāina. E lilo paha kēia ʻano hoʻonaʻauao ʻia ʻana i mea kōkua iaʻu no ka mālama ʻana i nā mea kanu Hawaiʻi i koʻu hoʻi ʻana mai. I ia wā o ka puka kula, ke ʻupu aʻe nei ka manaʻo no nā kānaka a pau i kākoʻo iaʻu ma nā ʻano like ʻole. ʻO koʻu kupuna, makua, kaikuaʻana a me koʻu mau hoa. Ke hoʻomanaʻo mau nei wau i nā kānaka i hala, ʻo kuʻu kupuna a ʻo kuʻu kaikaina. E ʻole nō lāua, o koʻu ʻano nō i kēia au. Nui koʻu mahalo i ke aloha mau o koʻu ʻohana, a me ke kōkua nui o nā kumu. E ola mau ana ma loko oʻu nā mea aʻu i aʻo ai ma ka wā kula kaiapuni. Penei nō hoʻi wau e hoʻomau ai i nā hana like ʻole ke ulu aʻe au a lilo i makua. Na Kaia Kong ʻO John Fredrick ke kāne, ʻo Katherine Parascovia Nakuauaokalani ka wahine. Noho pū lāua a hānau ʻia ʻo Viola Ann Stella Kawailani he wahine. ʻO Kenneth Shiro Soma ke kāne, ʻo Mildred Miranda Soma ka wahine. Noho pū lāua a hānau ʻia ʻo Jeffrey James Soma Sr. ʻO Jeffrey James Soma Sr. ke kāne, ʻo Viola Ann Stella Kawailani ka wahine. Noho pū lāua a hānau ʻia ka pua wiwoʻole ʻo Makalapua Aukaiaukanakahaloa Mieko Soma. Mai ka papa mālaaʻo a hiki i kēia wā, ua aʻo ʻia nā mea like ʻole ma nā papa like ʻole. ʻO ka hana ʻana ma ka loʻi ʻoe, ka hoʻomaka ʻana i māla ʻoe, ka hoʻoulu ʻana i nā meakanu ʻoe, e laʻa pū me ke aʻo ʻana i nā mea a nā kūpuna. ʻO ka maopopo ʻana pehea e hana